सच बात तो यह कि इसके लिए हमारे देश के वही आमजन जिम्मेदार हैं जो हमेशा ही इन शक्तिशाली, वैभवशाली और ऊंची जगहों पर बैठे लोगों की तरफ मूंह किए बैठे रहते हैं, जिससे इनको अपनी विशिष्टता का बोध होता है जिससे यह उदार होने की बजाय आत्ममुग्ध हो जाते हैं। आमजन उनमें अपने वैभव का अहंकार भरते हैं। यही कारण है की दौलत, शौहरत और ताकत में मदांध यह लोग अपने कार्यों सामान्य कार्यों में भी विशिष्टता की अनुभूति कराना नहीं भूलते। सच बात तो यह है देश भगवान भरोसे चल रहा है। अगर इसी तरह चलता रहा तो आगे हालात और कठिन होने वाले हैं। फिर भी हम मानते हैं हमारी भूमि देव भूमि है और वही इसकी रक्षा करते हैं। उनमें वह शक्ति है जो इस अपनी भूमि की रक्षा के लिए अदृश्य रहकर भी काम करते हैं और समय आने पर किसी की बुद्धि और ताकत कम या ज्यादा आकर अंतत: हमारी रक्षा करेंगे। वेदों में इस तरह की ऐसी अनेक प्रार्थनाएँ हैं उनमें से रोज एक जपना चाहिए। हमारा मानना है उससे लाभ अपने को तो होगा ही पूरे समाज को भी होगा। अब यह नहीं सोचना चाहिए कि इससे तो उन लोगों को भी लाभ होगा जो प्रार्थना नहीं करते। हम जब शिखर पुरुषों और उनके पालित बुद्धिजीवियों पर संकीर्ण होने का संदेह करते हैं तब अपने व्यापक दृष्टिकोण अपनाकर उदाहरण प्रस्तुत करना चाहिए। जय श्री राम, जय श्री कृष्ण, जय श्री शिव शंकर,हरिओम।